...kolege poslanici Predstavničkog doma Parlamentarne skupštine Bosne i Hercegovine, otvaram 61. sjednicu Predstavničkog doma Parlamentarne skupštine Bosne i Hercegovine Kao što smo već najavili današnja sjednica Predstavničkog doma treba da ima samo dvije tačke dnevnog reda, to je 1. Izvještaj Zajedničke komisije o usaglašavanju Zakona o željeznicama Bosne i Hercegovine i 2. Imenovanje članova u Zajedničku komisiju radi usaglašavanja istovjetnog teksta Zakona o Službi za poslove sa strancima. Otvaram raspravu o dnevnom redu. Ko želi da govori? Ako se niko ne javlja za riječ pripremite se za izjašnjavanje o dnevnom redu. Glasajte sad. Dobro, dobro. Znaju koji su glasali. Zna se tačno. -23 za, nema protiv, nema suzdržanih. Postoji dovoljna entitetska većina. Konstatujem da smo usvojili dnevni red. Prelazimo na Ad.1. Izvještaj Zajedničke komisije o usaglašavanju Zakona o željeznicama Bosne i Hercegovine i Vidjeli ste da je Komisija vezano za Zakon o željeznicama Bosne i Hercegovine, da je Komisija usaglasila tekst Zakona. 2 Otvaram raspravu. Zaključujem raspravu. Prelazimo na izjašnjavanje o izvještaju Komisije. Pripremite se za glasanje. Glasajte sad. Konstatujem da je Predstavnički dom Parlamentarne skupštine Bosne i Hercegovine jednoglasno sa 23 glasa za i uz dovoljnu entitetsku većinu, bez glasova protiv i bez suzdržanih glasova usvojio izvještaj Zajedničke komisije o usaglašavanju Zakona o željeznicama Bosne i Hercegovine, čime se ima smatrati da je ovaj zakon definitivno usvojen u Predstavničkom domu Parlamentarne skupštine Bosne i Hercegovine. Prelazimo na drugu tačku dnevnog reda, to je Ad.2. Imenovanje članova u Zajedničku komisiju radi usaglašavanja istovjetnog teksta Zakona o Službi za poslove sa strancima. Predlažem da u tu komisiju uđu gospoda Hazim Felić, gospođa Ljiljana Milićević i gospodin Vinko Zorić. Ima li novih prijedloga? Nema novih prijedloga. Pripremite se za glasanje. Glasajte sad. Konstatujem da je Predstavnički dom Parlamentarne skupštine Bosne i Hercegovine većinom glasova, sa 22. glasa za, bez glasova protiv i jednim suzdržanim glasom, uz dovoljnu entitetsku većinu izabrao članove u Zajedničku komisiju radi usaglašavanja istovjetnog teksta Zakona o Službi za poslove sa strancima. Na ovaj način, uvažene koleginice i kolege proglašavam da je 61. sjednica Predstavničkog doma Parlamentarne skupštine Bosne i Hercegovine završila sa radom. Mi ćemo u julu mjesecu najvjerovatnije još dva puta se vidjeti, a avgust mjesec je planiran za godišnje odmore, tako da znate da će juli mjesec biti u kapacitetu pun, da ne biste planirali slučajno godišnje odmore u julu mjesecu. Dakle to je radni mjesec i moguće je čak i više od dvije sjednice da budu. Imaju se u vidu najave da nam u Parlament treba doći Zakon o odbrani, odnosno okončan posao od strane Komisije za reformu odbrane. Hvala vam lijepa. Vidimo se u prvoj polovini jula, ako bogda. Živi i zdravi bili. Sjednica je završila sa radomu 18,00 sati.